Alkoholilain kokonaisuudistus on kaatunut eduskunnassa, kertoo keskustan eduskuntaryhmän puheenjohtaja Antti Kaikkonen. Valmistelua ei hänen mukaansa jatketa. Kokoomus on asiasta eri mieltä.

Jo aiemmin tuli tieto, että perussuomalaisten eduskuntaryhmä ei hyväksy uutta kompromissiesitystä. Simon Elon (ps.) mukaan puolue ei ollut valmis joustamaan 5,5 prosentin sopimuksesta eikä omantunnon kysymyksestä. Keskusta on halunnut, että alkoholilaista äänestetään salissa omantunnon, ei ryhmäkurin mukaan.

Valtiovarainministeri Petteri Orpo (kok.) on Kaikkosen kanssa eri mieltä . Kokoomuksen mielestä hallituskumppani keskustan esittämä uudistuksen tekemättä jättäminen ei ole vaihtoehto.

– Sellaista vaihtoehtoa ei ole, että sovittua alkoholilain uudistusta ei tehtäisi. Ratkaisu etenemiseen löydettävä, Orpo sanoo. Lue lisää tästä jutusta.

Keskusta alkoi perääntyä viime vuonna sovitusta alkoholiuudistuksesta nyt toukokuussa terveysvaikutuksiin vedoten. Viime vuoden sovun mukaan kaupoissa myytävien alkoholijuomien enimmäistilavuusprosentti olisi nostettu 4,7 prosentista 5,5 prosenttiin ja niin sanotut limuviinat olisi tuotu kauppoihin. Näitä päätöksiä keskustan on ollut vaikea hyväksyä.

Muut puolueet ovat olleet haluttomia perääntymään jo kertaalleen sovitusta, ja lopullista yhteisymmärrystä on ollut vaikea löytää. Eilisessä tiistain kokouksessa eduskuntaryhmissä ei päästy yhteisymmärrykseen ryhmänjohtajien esittämästä kompromissiehdotuksesta, jonka sisältöä ei suostuttu tarkemmin julkisuudessa avaamaan.

Alkoholityöryhmää vetänyt Annika Saarikko (kesk.) perui viime viikolta kokouksen asian tiimoilta ja kertoi, ettei edellytyksiä kokoontumiselle ollut. Keskustasta myös tunnustettiin, että viime vuoden alkoholisovulle etsitään nyt joustoa. Syyksi keskusta on kertonut huolet muutosten vaikutuksista alkoholinkulutukseen ja terveyteen.

Lue myös:

Alkoholisopu jäi syntymättä: Perussuomalaiset ei hyväksy

Tuleeko IV-olut sittenkään kauppoihin? Saarikko MTV:lle: ”Käsittelyssä kompromissiesitys” Keskusta myöntää: Viimevuotisesta alkoholisovusta yritetään joustaa

Alkoholilakia neuvotteleva Kike Elomaa: ”Keskusta haluaa vielä palata, lopputulos auki”

Jääkö IV-olut sittenkin Alkoon? ”Sovimme että emme kommentoi”

Suomalaismeppi alkoholilain uudistuksesta: Venkoilua ministeriössä – ”yritetään härskisti peitellä”

Kokoomuslainen kypsyi hallituksen ”alkoholivatulointiin”: ”Mikä ihmeen farssi oikein on meneillään?”

Kokoomuslainen kuittaa Mauri Pekkariselle limuviinoista: ”Itse asiassa se oli nimenomaan keskusta”

KL: Alko myi sitä 3 800 000 litraa – ”Aito” lonkero tulee kauppoihin, mutta hinta poikkeaa muista

Ruotsin Systembolaget älähtää Suomelle – varoittaa EU:ta alkoholiuudistuksesta